section_heading: 1968.
paragraph_text: Sljedeće 1968., na VN Francuske na stazi Rouen, Schlesser je konačno dobio priliku voziti bolid Formule 1. Na svojoj domaćoj utrci, trebao je voziti Hondu RA302. Japanska momčad već je pobjeđivala u Formuli 1, no pobjednički bolid Honda RA301 na tim utrkama, zapravo je bilo djelo britanskih specijalista za trkaće bolide Lola. Bila je to činjenica koju Soichiro Honda nije mogao lako podnijeti, te je želio originalan bolid japanske konstrukcije. Stoga je Schlesserov RA302 bolid bio upravo to, lagana konstrukcija od magnezija oko zrakom hlađenog motora, posve drukčije od tada dominantnih rješenja. No problem se pojavio već na testiranju, kada je Hondin regularni vozač John Surtees izjavio da je bolid jako nesiguran, te je odbio nastupati s njim. Željni testa u okolnostima prave utrke, iz Honde su pozvali Schlessera, koji se obradovao iznenadnoj prilici u jednoj od najvećih momčadi. Kvalificirao se na 17. mjestu s RA302 bolidom pogonjenim Hondinim RA302E V8 3.0 motorom, dok je momčadski kolega Surtees ostvario 7. mjesto, no u RA301 bolidu s Hondinim RA301E V12 3.0 motorm. Nakon prvog kruga, Schlesser je bio na 15. mjestu, dok se Surtees vozio na 5. mjestu. U trećem krugu, Schlesser je u zavoju Six Frères, pri brzini od 250 km/h, izgubio kontrolu i bočno otklizao u zemljani nasip. Lako zapaljiv magnezij i do vrha pun spremnik goriva za čitavu utrku, odmah su se zapalili. Da stvar bude gora, bolid se preokrenuo naopako te nesretni Francuz nije imao šanse za preživjeti, te je preminuo već na stazi. Njegov najbolji prijatelj Guy Ligier je kasnije svakom svom Ligier bolidu u Formuli 1 davao oznaku JS, u čast Josepha Schlessera.<ref>Dogodilo se na današnji dan - 7.7. AutoPortal. Objavljeno 7. srpnja 2013. Pristupljeno 24. prosinca 2017.